=== Klubberne ===
Tiden mellem [[1780]] og [[1820]] var klubkoncerternes tid.<!--ref>Ravn, s. 99</ref--> De ældste københavnske klubber var opstået allerede i begyndelsen af [[1770'erne]] og afløste kaffehusene hvor småkliker blandt gæsterne havde dannet udgangspunkt for flere private klubber<ref name="ravn99">Ravn, s. 99</ref> hvor det opkommende borgerskab efter engelsk mønster var begyndt at samles, og da der i perioden mellem 1770 og 1799 ikke anvendtes censur i Danmark, foregik der en livlig politisk og litterær diskussion i disse klubber; fra [[1775]] dannedes der årligt nye klubber og midt i klub-tiden omkring 1800 skulle der have været 30-40 i København.<ref>Schiørring, II, s. 61</ref> En af disse klubber var [[Drejers Klub]] hvor ideen at indføre musikken som led i de almindelige klubfornøjelser skulle være opstået 1778.<ref name="ravn99" /> Efter [[Trykkefrihedsforordningen af 1799]] forandrede klublivet karakter "fra klubliv til selskabsliv", [[Harmonien#1800-tallets første årtier|man blev mere forsigtig]] med samfundskritiske ytringer.<ref name="clausen56">Clausen, s. 56</ref>
Musik